
direktoriaus  2012 m.  balandžio  11  d. 





įsakymu Nr. AT-415
BENDROJO SKYRIAUS KOMPIUTERINIŲ TINKLŲ SPECIALISTO 

PAREIGYBĖS  APRAŠYMAS
I. BENDROJI  DALIS

1. Darbe vadovaujasi Lietuvos Respublikos įstatymais, Vyriausybės nutarimais ir teisiniais aktais, reglamentuojančiais informacines technologijas, rajono savivaldybės tarybos sprendimais, mero potvarkiais, administracijos direktoriaus įsakymais ir pareigybės aprašymu.


2. Kompiuterinių tinklų specialistas – darbuotojas, dirbantis pagal darbo sutartį, kurį į darbą priima ir iš jo atleidžia rajono savivaldybės administracijos direktorius.

                                                               II. SPECIALIEJI REIKALAVIMAI

3. Turėti fizinių mokslų studijų srities informatikos krypties aukštąjį universitetinį arba jam prilygintą išsilavinimą.
4. Kompiuterinių tinklų specialistas privalo žinoti ir išmanyti:

4.1. informacinių technologijų pasikeitimus, naujoves, kompiuterio ir kompiuterinio tinklo sandarą, kompiuterio darbo ir priežiūros taisykles.


4.2. operacines sistemas MS Windows, Linux;


4.3. lokalius ir globalius kompiuterinius tinklus, jų administravimą;


4.4. darbą su internetu, elektroniniu paštu, ftp ir jų administravimo programinę įrangą;


4.5.  programinį paketą MS Office.

III. DARBUOTOJO, EINANČIO ŠIAS PAREIGAS, FUNKCIJOS


5. Darbuotojas, einantis šias pareigas: 
5.1. rengia kompiuterinę, skaičiavimo techniką ir programinę įrangą reglamentuojančius dokumentus;

5.2. įvertina kompiuterio techninę įrangą;
5.3. diegia naujausias kompiuterines programas, susijusias su kompiuteriniu tinklu ir tvarko jų ryšius ir darbo aplinką;
5.4. koordinuoja skyrių, tarnybų veiklą, vykdant kompiuterines ir tinklų technikos ir programinės įrangos diegimo programas ir kontroliuoja jų vykdymą;
5.5. tvarko įstaigos duomenų bazes ir programas;
5.6. atlieka sisteminę ir tinklinę programų priežiūrą;
5.7. rengia administracijos direktoriaus įsakymų projektus kompiuterizacijos klausimais;
5.8. kaupia informacinę metodinę bei mokymo literatūrą kompiuterinės, programinės, sisteminės ir duomenų bazių panaudojimo klausimais;
5.9. prižiūri ir tobulina naudojamas programas;
5.10. kuria naujus įstaigos veiklos kompiuterinių programų modulius ir ryšius;
5.11. kontroliuoja įstaigos duomenų bazių informacinį patikrinimą;
5.12. saugo lokaliniais aktais nustatytas įstaigos komercines bei technologines paslaptis;

5.13. vysto ir prižiūri vietinį kompiuterinį tinklą;

5.14. prižiūri ir tvarko įstaigos internetinę svetainę;

5.15. vykdo organizacinės technikos priežiūrą;


5.16. esant būtinumui, atlieka kitas nenuolatinio pobūdžio šiame pareigybės aprašyme nenumatytas funkcijas bei užduotis, kurios yra priskirtos skyriaus kompetencijai.


6. Kompiuterinių tinklų specialistas turi teisę: 

6.1. prašyti informacijos iš įstaigos, skyrių, tarnybų ir padalinių;
6.2. kontroliuoti, kad vykdant įmonės kompiuterizacijos programoje numatytas priemones, būtų laikomąsi norminių aktų ir techninių dokumentų reikalavimų;
6.3. reikalauti, kad įstaigos darbuotojai, dirbantys su kompiuterine technika ir besinaudojantys kompiuteriniais tinklais, mokėtų saugiai dirbti;
6.4. teikti pasiūlymus, kaip gerinti kompiuterinės ir tinklinės periferijos įrangos būklę;
6.5. priimti atliktus įstaigai kompiuterinių tinklų priežiūros, įsigijimo, sisteminius, instaliavimo ir programinius darbus.

III. ATSAKOMYBĖ IR ATSKAITOMYBĖ

7. Kompiuterinių tinklų specialistas atsako už:

7.1. savalaikį ir teisingą šiuose pareiginiuose nuostatuose numatytų pareigų įvykdymą;
7.2. techniškai tvarkingą, saugų kompiuterinės ir tinklų technikos naudojimą;
7.3. savalaikį ir teisingą programinių užduočių įvykdymą;
7.4. profesinės etikos laikymąsi;
7.5. žalą, padarytą įstaigai dėl savo kaltės ar neatsargumo;
7.6. savivaldybės administracijos vidaus tvarkos taisyklių, darbuotojų saugos ir sveikatos reikalavimų laikymąsi.
8. Už skyriaus nuostatuose, pareigybės aprašyme nustatytų pareigų ir užduočių atlikimą tiesiogiai atskaitingas skyriaus vedėjui.

